SSC เป๋าตุง Q2/58 พลิกกำไร 202.56 ลบ. หลังค่าใช้จ่ายลด
SSC เป๋าตุง Q2/58 พลิกกำไร 202.56 ลบ. จากขาดทุน 149.11 ลบ. เมื่อปีก่อน หลังค่าใช้จ่ายลด-มีกำไรจากการขายสินทรัพย์ไม่หมุนเวียน ขณะที่ช่วง 6 เดือนแรกมีกำไร 43.82 ลบ. จากขาดทุน 268.24 ลบ. เมื่อปีก่อน
11 ส.ค. 2558

บริษัท เสริมสุข จำกัด (มหาชน) หรือ SSC รายงานผลการดำเนินงานไตรมาส 2 ปี 58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 202.56 ล้านบาท หรือมีกำไรสุทธิ 0.76 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 149.11 ล้านบาท หรือขาดทุนสุทธิ 0.56 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 43.82 ล้านบาท หรือมีกำไรสุทธิ 0.16 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 268.24 ล้านบาท หรือขาดทุนสุทธิ 1.01 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากการจำหน่ายสินทรัพย์ไม่หมุนเวียนที่ถือไว้เพื่อขายจำนวน 445.8 ล้านบาท อีกทั้งค่าใช้จ่ายในการขายและบริหารลดลง 21% เนื่องจากการเปลี่ยนโครงสร้างทางธุรกิจของผลิตภัณฑ์เครื่องดื่มเอส ขณะที่มีรายได้อื่นจำนวน 6.8 ล้านบาท ส่วนใหญ่เป็นรายได้จากการขายเศษซาก